মুকসুদপুরে ৰাসু জুয়েলার্সে চুৰি কৰতে গিয়ে দুই চোৰ আটক

Sat, 15 Nov 2025 17:46:59 +0000

নূর আলম শেখ, গোপালগঞ্জ। জেলা প্ৰতিনিধি।
গোপালগঞ্জের মুকসুদপুর উপজেলার খান্দারপাড়া বাজারে স্বর্ণের দোকান রাসু জুয়েলার্স-এ চুরি করতে গিয়ে দুই চোরকে আটক করেছে স্থানীয় জনতা। শনিবার সকাল ১০:৫০ মিনিটে এ ঘটনা ঘটে।

স্থানীয় সূত্রে জানা যায়, দোকানের মালিক পানি আনতে বাইরে গেলে সেই সুযোগে দুই চোর দোকানের ভেতরে প্রবেশ করে। এ সময় বাজারে থাকা লিটু মোল্লা তাদের সন্দেহজনক আচরণ লক্ষ্য করেন। তিনি দেখেন, তারা দোকানের ব্যাগের চেন খুলে স্বর্ণালংকার নেওয়ার চেষ্টা করছে।

তাৎক্ষণিকভাবে লিটু মোল্লা একজনকে আটক করেন এবং দোকান মালিককে ডেকে বলেন,
“দাদা, দেখেন আপনার কিছু চুরি হয়েছে কিনা। আমি দেখেছি তারা আপনার দোকানে প্রবেশ করে ব্যাগের চেন খুলছে।”

পরবর্তীতে বাজারের অন্যান্য ব্যবসায়ী ও স্থানীয়রা এগিয়ে এসে দুইজনকেই আটক করেন। পরে জাতীয় জরুরি সেবা ৯৯৯-এ ফোন করে বিষয়টি পুলিশকে জানানো হলে মুকসুদপুর থানা পুলিশ ঘটনাস্থলে পৌঁছে চোরদের হেফাজতে নেয়।

আটক দুই চোরের পরিচয়:
১. আমির হোসেন (৪৯), পিতা রফিক হোসেন, মাতা নবিরন নেছা, গ্রাম বিন্না বাড়ি, উপজেলা বোয়ালমারী, জেলা ফরিদপুর।
২. সবুর মিয়া (62), পিতা মসলেম মাতুব্বর, মাতা মৃত নবিরন নেছা, গ্রাম ছোলনার, উপজেলা বোয়ালমারী, জেলা ফরিদপুর।

পুলিশ জানিয়েছে, তাদের বিরুদ্ধে আইনগত ব্যবস্থা নেওয়ার প্রক্রিয়া চলছে। ঘটনাটির পর বাজার এলাকায় অতিরিক্ত সতর্কতা জারি করা হয়েছে।