লবণের ন্যায্যমূল্য না পাওয়া্য় চাষীরা ক্ষতিগ্রস্থ, আগামী বছর উৎপাদন বন্ধের আশঙ্কা

Fri, 24 Oct 2025 16:52:47 +0000

⁣নিজস্ব প্রতিবেদক ॥ কুতুবদিয়া (কক্সবাজার)

লবণের ন্যায্যমূল্য না পেয়ে চাষীরা মারাত্মক ক্ষতিগ্রস্থ হয়েছেন বলে জানিয়েছেন কুতুবদিয়া-মহেশখালী আসনের ধানের শীষের মনোনয়ন প্রত্যাশী আলমগীর মোহাম্মদ মাহফুজ উল্লাহ ফরিদ।

তিনি বলেন, বর্তমানে মাঠে এক মন লবণ বিক্রি হচ্ছে মাত্র ২০০ টাকায়, অথচ বাজারে সেই লবণ বিক্রি হচ্ছে প্রতি কেজি ৪০ টাকায়। এতে প্রকৃত চাষীরা বঞ্চিত ও হতাশ।

সাংবাদিকদের সাথে মতবিনিময় কালে তিনি আশঙ্কা প্রকাশ করেন যে, এ অবস্থায় আগামী বছর বহু চাষী লবণ উৎপাদন থেকে বিরত থাকতে পারেন। তিনি সরকার ও সংশ্লিষ্ট কর্তৃপক্ষের কাছে লবণচাষীদের ন্যায্যমূল্য নিশ্চিতের দাবি জানান।